CELEX: 62014CN0190
Language: hr
Date: 2014-04-16 00:00:00
Title: Predmet C-190/14: Tužba podnesena 16. travnja 2014. – Europska komisija protiv Kraljevine Danske

14.7.2014   
            
            
               HR
            
            
               Službeni list Europske unije
            
            
               C 223/4
            
         Tužba podnesena 16. travnja 2014. – Europska komisija protiv Kraljevine Danske
   (Predmet C-190/14)
   2014/C 223/05
   Jezik postupka: danski
   
      Stranke
   
   
      Tužitelj: Europska komisija (zastupnici: E. Manhaeve, U. Nielsen, agenti)
   
      Tuženik: Kraljevina Danska
   
      Tužbeni zahtjev
   
   Tužitelj od Suda zahtijeva da:
   
               —
            
            
               utvrdi da je Danska povrijedila svoje obveze iz Direktive 2000/60/EZ Europskog parlamenta i Vijeća od 23. listopada 2000. o uspostavi okvira za djelovanje Zajednice u području vodne politike (1) time što nije do 22. prosinca 2009. objavila planove upravljanja riječnim slivovima, niti dostavila Komisiji kopije tih planova do 22. ožujka 2010., te općenito nije obavijestila Komisiju o istome.
            
         
               —
            
            
               Kraljevini Danskoj naloži snošenje troškova postupka.
            
         
      Tužbeni razlozi i glavni argumenti
   
   Danska je više puta – a posljednji put u svojem odgovoru od 18. prosinca 2013. na dodatno obrazloženo mišljenje Komisije – priznala da trenutno za niti jedan od četiri riječna sliva Danske ne postoji plan upravljanja i da Komisiji nisu dostavljene kopije konačnih planova upravljanja za šestogodišnje razdoblje koje ističe 22. prosinca 2015.
   Komisija smatra da Danska još uvijek nije ispunila obveze iz članka 13. stavaka 1., 2. i 6. Direktive. Iz odgovora Danske od 8. svibnja 2013. proizlazi da će povreda članka 13. Direktive predvidljivo trajati još do svibnja 2014. (otprilike tri i pol godine nakon predviđenog roka). Osim toga, Danska još uvijek ne ispunjava zahtjeve iz članka 15. stavka 1. Direktive, u kojem je utvrđena obveza obavještavanja Komisije do 22. ožujka 2010.
   
      (1)  SL L 327, str. 1.